ད་
ཤིན་ཏུ་ཆུང་བ་བདེ་བར་འགྱུར་ཏེ། དེའི་ཕྱིར་ཉིན་ཞག་སོ་སོའི་དུས་སུ་མ་ཞུ་བའི་རྒྱུར་མི་བྱའོ། །ཞེས་པ་ནི་
ཁ་ཟས་ཀྱི་ངེས་པའོ། །ཞེས་གསུངས་ཤིང་། དཔལ་གསང་བ་འདུས་པའི་རྒྱུད་ལས། ཤ་རྣམས་ཐམས་ཅད་
མེད་ན་ཡང་། །ཐམས་ཅད་བསམ་པ་རྣམ་པར་བརྟག །རྡོ་རྗེའི་སྦྱོར་བས་ཟོས་པ་ཡིས། །སངས་རྒྱས་ཐམས་
ཅད་བྱིན་གྱིས་རློབས། །ཞེས་དང༌། སམྦུ་ཊི་ལས། ཤ་གང་ཡང་མེད་ན་རྣམ་པར་རྟོག་པ་ཤའི་རང་བཞིན་
དུ་བྱས་ལ། འཇིག་རྟེན་པས་གང་བཟའ་བར་བྱའོ། །ཞེས་གསུངས་པའི་ཕྱིར་རོ། །དེ་ནས་ཐར་པ་དོན་དུ་
གཉེར་པ་རྣམས་ཀྱིས་ཕྱི་རོལ་པའི་མཆོད་སྦྱིན་དང་ཚུལ་མཚུངས་པར་ཤ་ཆང་ཁོ་ན་ལོངས་སྤྱོད་པའི་འཇིག་
རྟེན་པ་རྣམས་ཀྱི་དགའ་སྟོན་ལ་ཚོགས་ཀྱི་འཁོར་ལོའི་མིང་བཏགས་ནས། འདུལ་བ་ལས་ལེགས་པར་
བཅས་པ་ཁྱད་པར་དུ་བསད་ནས་འོ་ཅག་གསང་སྔགས་ཀྱི་སྒོར་ཞུགས་པ་ཡིན་པས། ཞེར་ཟེར་ཞིང་བག་
མེད་དུ་ལོངས་སྤྱོད་པར་མི་བྱ་སྟེ། སློབ་དཔོན་དྷ་རི་ཀ་པས་དབང་གི་རབ་བྱེད་ཀྱི་འགྲེལ་པར། རྒྱལ་པོ་ཟླ་བ་
།
བཟང་པོའི་ལུང་དྲངས་པར། མཆོག་གི་གསང་ཆེན་འདིར་ཞུགས་ནས། །རྣལ་འབྱོར་སྤྱོད་པ་ཡིན་ཟེར་ཞིང་། །
བྱ་བ་མིན་པ་ཀུན་ལ་འཇུག །ཅེས་སོགས་མང་དུ་གསུངས་པའི་རྗེས་སུ། ལེགས་པར་གསུངས་པའི་འདུལ་
298

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་གཅིག་པ།
བ་ལ། །རབ་ཏུམི་གནས་སྲུང་མི་བྱེད། །སངས་རྒྱས་རྒྱལ་མཚན་སུན་འབྱིན་ཞིང་། །ཕས་ཕམ་ལ་སོགས་རབ་
ཏུ་བྱེད། །གང་གིས་བཏུང་བའི་ཆོག་མི་ཤེས། །ས་ལི་ལ་སོགས་གཙོ་སྦྱོར་བའི། །མྱོས་པའི་བཏུང་བ་འཐུང་
བྱེད་ཅིང༌། །དེ་ཡིས་ཕུང་ཁྲོལ་རབ་ཏུ་བསྐྱེད། །ཅེས་གསུངས་པའི་ཕྱིར་རོ། །འོ་ན་སྔགས་པ་ལས་དང་པོ་པས་
ཤ་ཆང་ལ་གཏན་ནས་ལོངས་སྤྱོད་དུ་མི་རུང་ན། དེའི་བཟའ་བའི་དམ་ཚིག་ཇི་ལྟར་ཡིན་ཞེ་ན། དེ་ནི་ཚུལ་
བཞིན་དུ་བསྒྲུབས་པའི་བདུད་རྩི་རིལ་བུ་བསྟེན་པས་དོན་འགྲུབ་པ་ཡིན་ཏེ། དུས་ཀྱི་འཁོར་ལོའི་འགྲེལ་པ་
ལས། རྣམ་པར་སྣང་མཛད་ལ་སོགས་པ་ལྔའི་རིལ་བུ་ཡུང་དཀར་གྱི་ཚད་ཙམ་ཉི་མ་སོ་སོར་དམ་ཚིག་བསྟེན་
པའི་ཆེད་དུའོ། །ཞེས་གསུངས་པའི་ཕྱིར། །གཞན་ཁ་ཟས་དང་། ཤ་ལྔ་དང་བདུད་རྩི་ལྔར་བྱིན་གྱིས་རླབས་
པའི་སྦྱོར་བ་བྱས་ནས་ཟོས་པས་ཀྱང་དོན་འགྲུབ་པར་བཤད་པའི་ཕྱིར་རོ། །གསུམ་པ་དེ་ཇི་ལྟར་བཟའ་བའི་
རྣལ་འབྱོར་ནི། རང་ཉིད་ཡི་དམ་དུ་གསལ་བར་དམིགས་པའི་ངང་ནས་བཟའ་བཏུང་བདུད་རྩི་ལྔར་བྱིན་གྱིས་
བརླབས་ལ། རང་གི་སྙིང་ཁར་བླ་མ་དང་ཡི་དམ་ཐ་མི་དད་པའི་བདག་ཉིད་བཅོམ་ལྡན་འདས་རྡོ་རྗེ་འཇིགས་
བྱེད་ཀྱི་ལྷ་ཚོགས། ལྟེ་བར་ཆོས་སྐྱོང་བའི་སྲུང་མ་རྣམས་བསམ་ལ། དེ་ནས་ལག་པ་གཡས་པ་བླུག་གཟར།
གཡོན་པ་དགང་གཟར། ཁ་ཧོ་ཁུང་བཟའ་བཏུང་རྣམས་བསྲེག་རྫས་སུ་བསམ་ལ་བཟའའོ། །
གསུམ་པ་དེ་ལྟར་ཟོས་པའི་ཕན་ཡོན་ནི། དཔལ་གསང་བ་འདུས་པའི་བཤད་རྒྱུད་ལྷ་མོ་བཞིས་ཞུས་
པ་ལས། དེ་ལྟར་སྦྱིན་སྲེག་བདག་བཤད་པ། ཉིན་དང་མཚན་དུ་བྱ་བ་སྟེ། །རྟག་པར་རྒྱུན་དུ་ཟས་ཟོས་ན། །ཚེ་
འདི་ཁོ་ནར་འགྲུབ་པར་འགྱུར། །རྒས་པ་མེད་ཅིང་ནད་ཀྱང་མེད། །ཤི་བའང་མེད་ཅིང་འབྲས་རྣམས་མེད། །
དེ་བཞིན་གློ་བུར་འཆི་བའང་མེད། །འཚེ་བ་ཐམས་ཅད་ཟད་འགྱུར་ཞིང༌། །རྨི་ལམ་ངན་པའང་ཞི་བར་འགྱུར། །
བཟང་པོ་བསྐལ་པར་གསོན་པ་སྟེ། །སེམས་ཅན་ཐམས་ཅད་དགའ་བར་སྨྲས། །མཐོང་བ་ཙམ་གྱིས་སྐུལ་
བྱེད་དོ། །ཞེས་དང་། གདན་གཞི་དང་། གང་ཞིག་ཅུང་ཟད་བཟའ་བཏུང་རྣམས། །བསྔོ་བ་བྱས་ནས་བཟའ་
བར་བྱ། །འདི་ལྟར་སྦྱོར་བའི་རྣལ་འབྱོར་པ། །བུ་ལོན་དུ་ཡང་མི་འགྱུར་རོ། །ཞེས་གསུངས་པས། བཟའ་
བཏུང་རྣམས་ ཁ་ ཟས་ ཀྱི་རྣལ་ འབྱོར་ལྟར་ཟོས་ན་གཞན་གྱི་དད་ཟས་ལ་སོགས་པ་རྣམས། བུ་ལོན་
ལ་སོགས་པར་མི་འགྱུར་བ་ལ་སོགས་ཕན་ཡོན་གང་གསུངས་པ་རྣམས་ཡིན་ནོ། །
299

དཔལ་རྡོ་རྗེ་འཇིགས་བྱེད་ཀྱི་སྒྲུབ་ཐབས་ཀྱི་རྣམ་པར་བཤད་པ་བདུད་སྡེ་མ་ལུས་པ་འཇོམས་པའི་རྡོ་རྗེའི་མེ་འོད།
ལྔ་པ་རྗེས་ཆགས་ཀྱི་རྣལ་འབྱོར་ནི། རིག་མ་མཚན་ཉིད་དང་ལྡན་པ་འདུས་བྱས་ལ། འདུ་ཤེས་གསུམ་
དང་ལྡན་པར་བྱ་བ་ཡིན་ཏེ། འདི་ལ་གསུམ། ལྷའི་འདུ་ཤེས། སྔགས་ཀྱི་འདུ་ཤེས། ཆོས་ཀྱི་འདུ་ཤེས།
དང་པོ་ནི། རང་དང་རིག་མ་གཉིས་ཡི་དམ་ཡབ་ཡུམ་དུ་བསྐྱེད་པ་ཡིན་ལ། གཉིས་པ་ཡབ་ཀྱི་གསང་བའི་
གནས་སྟོང་བར་སྦྱངས་པའི་ངང་ལས་རྡོ་རྗེ་སྔོན་པོ་རྩེ་ལྔ་པ་ལྟེ་བ་ལ་ཧཱུྃ་གིས་མཚན་པར་བསྐྱེད་ཅིང་། ཡུམ་
གྱི་མཁའ་སྟོང་པར་སྦྱངས་པའི་ངང་ལས་པདྨ་དམར་པོ་འདབ་མ་བརྒྱད་པ་ཟེའུ་འབྲུ་ལ་ཨས་མཚན་
པར་བསྐྱེད་དོ། །གསུམ་པ་ནི། བསྐྱེད་པའི་རིམ་པ་ལྟར་ན། བདེ་བ་ཆེན་པོའི་ཡེ་ཤེས་ཀྱིས་ཡི་དམ་གྱི་ལྷ་
མཆོད་པར་བསམ་ཞིང་རྫོགས་རིམ་པ་ལྟར་ན་ལྷན་ཅིག་སྐྱེས་པའི་ཡེ་ཤེས་མངོན་དུ་བྱའོ། །ཞེས་པའི་འདུ་
ཤེས་བསྐྱེད་པར་བྱའོ། །
དེ་ལྟར་འདུ་ཤེས་གསུམ་ལྡན་གྱི་སྒོ་ནས་རྗེས་ཆགས་ཀྱི་རྣལ་འབྱོར་སྤྱོད་པ་ལ་དགོས་པ་གསུམ་སྟེ།
འདོད་པས་ལོག་པར་མི་གཡེམ་པ་དང་། ལྷ་མཆོད་པར་འགྱུར་བ་དང་། ལྷན་ཅིག་སྐྱེས་པའི་ཡེ་ཤེས་
རྟོགས་པར་འགྱུར་བའོ། །དང་པོ་ནི། དེ་ཉིད་འདུས་པར། འདོད་ཆགས་ལྟ་བུའི་བདེ་བ་མེད། །དེ་བས་
རྒྱལ་བ་རྣམས་ལ་དབུལ། །སེམས་ཅན་དོན་ཕྱིར་གཞན་བུད་མེད། །བསྟེན་པས་བསོད་ནམས་ཐོབ་པར་
འགྱུར། །ཞེས་གསུངས་ཏེ། ཆོས་ཀྱི་འདུ་ཤེས་ཀྱི་དགོས་པའོ། །གཉིས་པ་ནི། རྡོ་རྗེ་གུར་ལས། རང་ཉིད་ཧེ་
རུ་ཀར་བྱས་ཤིང་། །རང་གི་བཙུན་མོར་འོ་བྱས་ནས། །ཆགས་ཆེན་གྱིས་ནི་འདོད་སྤྱད་པ། །དེ་ལ་ང་ནི་
རྟག་ཏུ་མཉེས། །ཞེས་གསུངས་སོ། །
གསུམ་པ་ནི། གྲུབ་ཆེན་ཨིནྡྲ་བྷུ་ཏིས། བདེ་བས་བདེ་བ་ཆེན་པོ་ཀུན། །སྲིད་པའི་དུ་ཁཿ གཅོད་བྱེད་
ཅིང༌། །མྱ་ངན་འདས་པའི་གནས་ཐོབ་ཅེས། །བཅོམ་ལྡན་འདས་ཀྱིས་དེ་སྐད་གསུངས། །ཞེས་གསུངས་པ་
ལྟར་རྗེས་ཆགས་ཀྱི་རྣལ་འབྱོར་འདི་ནི་རྣལ་འབྱོར་པ་ཁྱིམ་པ་ཁོ་ནའི་དབང་དུ་གསུངས་ཀྱིས། ཡོངས་རྫོགས་
ཀྱི་དགེ་བསྙེན་ཡན་ཆད་ཀྱི་རྡོ་རྗེ་འཛིན་པ་རྣམས་ཀྱིས་དུས་ལ་མ་བབས་ཀྱི་བར་དུ། ལམ་འདི་ཉམས་སུ་
བླང་བར་བྱ་བ་མ་ཡིན་ནོ། །
དྲུག་པ་ཉལ་བའི་རྣལ་འབྱོར་ནི། རང་གི་སྙིང་ཁའི་ཧཱུྃ་ལས་འོད་འཕྲོས་ཏེ། སྣོད་བཅུད་ཐམས་ཅད་ལ་
300

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་གཅིག་པ།
ཕོག་པས། དེ་རྣམས་བསྲུང་བའི་འཁོར་ལོ་ལ་བསྡུ། དེ་གཞལ་ཡས་ཁང་ལ་བསྡུ། དེ་བརྟེན་པ་ལྟ་ལྷ་ལ་
བསྡུ། སྙིང་ཁའི་ཧཱུྃ་ལ་ཐིམ། ཧཱུྃ་ཡང་ཞབས་ཀྱུ་ལ་ཐིམ། དེ་ཡང་ན་དའི་བར་དུ་ཐིམ་ཞིང་། དེ་ཡང་ནམ་
མཁའ་ལ་འཇའ་ཡལ་བ་བཞིན་དུ་མི་དམིགས་པའི་ངང་ལ་ཐིམ་པར་བསམ་ནས་དེ་ལ་བློ་གཏད་ནས་ཉལ་
ལོ༑ ༑
བདུན་པ་ལྡང་བའི་རྣལ་འབྱོར་ནི། ནངས་པར་ལྡངས་པའི་དུས་སུ་རང་ཉིད་སྐད་ཅིག་གིས་ཡི་དམ་
གྱི་ལྷར་ལྡང་བའོ། །
བརྒྱད་པ་ཁྲུས་ཀྱི་རྣལ་འབྱོར་ནི། བསམ་གཏན་གྱི་གྲོགས་སུ་འགྲོ་ན་བྱ་ཞིང་། མི་འགྲོ་ན་མི་དགོས་ལ།
གང་ལྟར་ཡང་ཁྲུས་ནམ་བྱེད་པའི་ཚེ། དེའི་ཆོ་ག་ནི་གོང་གི་དབང་བསྐུར་བའི་སྐབས་ལྟར་བྱའོ། །
འདིར་སྨྲས་པ། དེ་ལྟར་ཁྲོ་དབང་རྡོ་རྗེ་འཇིགས་བྱེད་ཀྱི། །ཟབ་དང་རྒྱ་ཆེའི་སྒྲུབ་ཐབས་རྣམ་བཤད་
མཆོག །བདུད་སྡེ་མ་ལུས་འཇོམས་པའི་མེ་འོད་འདི། །བསམ་པ་དག་ཅིང་སྦྱོར་བ་གུས་པས་སྦྱར། །འདི་
ལ་ནོངས་གང་བདག་གཞན་འགྲོ་ཀུན་གྱིས། །བསགས་པའི་སྡིག་དང་ལྷན་ཅིག་འགྱོད་སེམས་ཀྱིས། །བསླུ་
མེད་སྐྱབས་ཡུལ་མཆོག་རྣམས་སྤྱན་སྔར་བཤགས། །མི་དགེའི་རྣམ་སྨིན་འབྱུང་བར་མ་གྱུར་ཅིག །འདི་
སྦྱར་དགེ་བ་འདིས་མཚོན་དུས་གསུམ་གྱི། །ལེགས་བྱས་ཐམས་ཅད་མཁའ་མཉམ་སེམས་ཅན་དང་། །ལྷན་
ཅིག་འདི་ཕྱི་དོན་ཀུ་འགྲུབ་པའི་རྒྱུར། །འཁོར་གསུམ་ཡོངས་དག་ངང་ནས་བསྔོ་བར་བགྱི། །བདག་ཅག་དཔོན་
སློབ་གདུལ་བྱ་བཅས་པ་རྣམས། །དུས་འདིར་ཚེ་རིང་ནད་མེད་བསམ་དོན་འགྲུབ། །བསྟན་པ་ཆེར་རྒྱས་དོན་
གཉིས་མཐར་ཕྱིན་ནས། །ཕྱི་མ་ལྷན་ཅིག་བདེ་བ་ཅན་བགྲོད་ཤོག །ཞིང་དེར་ས་ལམ་རྟོགས་པ་མཐར་ཕྱིན་
ནས། །གང་ལ་གང་འདུལ་སྤྲུལ་པ་སྣ་ཚོགས་ཀྱིས། །ཇི་སྲིད་འཁོར་བའི་རྒྱ་མཚོ་མ་སྟོང་བར། །དེ་སྲིད་བསྟན་
དང་འགྲོ་བའི་དོན་བྱེད་ཤོག །དོན་དམ་ཆོས་ཀུན་སྤྲོས་པའི་མཐའ་བྲལ་ཡང༌། །ཀུན་རྫོབ་ལས་འབྲས་བསླུ་
བ་མེད་མཐུ་ཡི། །བདག་གི་ལྷག་བསམ་རྣམ་དག་དོན་འདི་ཀུན། །བླ་མའི་ཐུགས་རྗེས་འབད་མེད་
ལྷུན་གྲུབ་ཤོག །ཅེས་རྡོ་རྗེ་འཇིགས་བྱེད་ཀྱི་སྒྲུབ་པའི་ཐབས་ཀྱི་རྣམ་པར་བཤད་པ་བདུད་སྡེ་མ་
ལུས་པ་འཇོམས་པའི་མེ་འོད་ཅེས་བྱ་བ་འདི་ཡང་། འཇམ་མགོན་གྲུབ་པའི་དབང་ཕྱུག་བསོད་ནམས་དབང་
301

དཔལ་རྡོ་རྗེ་འཇིགས་བྱེད་ཀྱི་སྒྲུབ་ཐབས་ཀྱི་རྣམ་པར་བཤད་པ་བདུད་སྡེ་མ་ལུས་པ་འཇོམས་པའི་རྡོ་རྗེའི་མེ་འོད།
པོའི་ཞལ་སྔ་ནས། ཡབ་རྗེ་སྦས་པའི་སངས་རྒྱས་སྔགས་འཆང་གྲགས་པ་བློ་གྲོས། དུས་གསུམ་རྒྱལ་བ་
ཀུན་གྱི་སྤྲོ་བསྡུ་བྱེད་པོ་རྗེ་བཙུན་མུས་པ་ཆེན་པོ་རྡོ་རྗེ་འཆང་སངས་རྒྱས་རྒྱལ་མཚན། ཉམས་དང་རྟོགས་
པའི་མངའ་བདག་རྗེ་དབང་ཕྱུག་རབ་བརྟན། མཁན་ཆེན་ཐམས་ཅད་མཁྱེན་པ་ངག་དབང་ཆོས་ཀྱི་གྲགས་
པ༑ སྤྱན་སྔ་ཆོས་ཀྱི་སྤྱན་ལྡན་ཀུན་དགའ་དོན་འགྲུབ་ལ་སོགས་པའི་ཡོངས་འཛིན་ཆོས་བཞིན་དུ་སྤྱོད་
པ་དུ་མའི་ཞལ་རྡུལ་སྤྱི་བོས་ལེན་པ་ས་སྐྱ་པ་ཤཱཀྱའི་དགེ་བསྙེན་ཐེག་པ་མཆོག་གི་རྣལ་འབྱོར་པ་སྔགས་
འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས་ལུགས་འདིའི་རྒྱུད་
དང་། རྒྱ་བོད་ཀྱི་གསུང་རབ་ཚད་ལྡན་རྣམས་ལ་ཡུན་རིང་པོ་ནས་འདྲིས་པར་བྱས་ཤིང་། ཁྱད་པར་སྙིགས་
དུས་ཀྱི་རྒྱལ་བ་གཉིས་པ་རྗེ་བཙུན་ཀུན་དགའ་བཟང་པོས་རྡོ་རྗེ་འཇིགས་བྱེད་ཀྱི་རྣམ་བཤད་རྡོ་རྗེ་མྱུ་གུ་
ཞེས་བྱ་བའི་བསྟན་བཅོས་ཆེན་པོ་ཞིག་མཛད་པ་ལས། དེ་ཉིད་ཀྱི་སྨད་ཀྱི་ཆ་ལ་འཁྲུལ་འཁོར་གྱི་སྒོ་ནས་
ལས་ཚོགས་རབ་འབྱམས་སྒྲུབ་པའི་ལག་ལེན་བཀླགས་ཆོག་མའི་ཚུལ་གྱིས་ཤིན་ཏུ་གསལ་བར་གསུངས་
པར་བརྟེན། དེ་ཉིད་དབུས་གཙང་གི་སྐྱེ་བོ་རྟོག་སྤྱོད་ཅན་རྣམས་ཀྱིས་མཐོང་ན་ཧ་ཅང་འཕེལ་ཆེས་ཏེ། མན་
ངག་ཁྲོམ་ཆོས་སུ་གྱུར་པ་སོགས་རང་གཞན་ཀུན་ལ་མི་ལེགས་པར་དགོངས་ནས། གསུང་རྩོམ་གྲུབ་འཕྲལ་
གྱི་རྩོམ་གཞི་ཕྱག་དཔེ་དེ་ཁམས་ཕྱོགས་ཀྱི་གྲྭ་བུ་སློབ་ཅིག་ལ་གནང་བ་ལས། དེ་རང་གི་ཡུལ་ཕྱོགས་སུ་ཁྱེར་
ཏེ༑ དབུས་གཙང་ན་བཞུགས་པའི་ངོར་ཆེན་རྡོ་རྗེ་འཆང་གི་བཀའ་འབུམ་པོད་བཞི་མ་རྣམས་ཀྱི་ནང་དུ་མ་
བཞུགས་པའི་དབང་གིས། འཇིགས་བྱེད་ཀྱི་རྣམ་བཤད་དེ་ལན་ཅིག་གྲགས་ཆེ་བར་མ་བྱུང་ཡང་། དུས་
ཕྱིས་སྔར་གྱི་ཕྱག་དཔེ་དེ་ཉིད་ཀྱི་མ་ཕྱི་ལས་འཕེལ་བའི་དབུས་གཙང་གི་ལྗོངས་འདིར་ཡང་དཔེ་འགའ་
རེ་སླེབས་འདུག་པའི་དཔལ་ས་སྐྱའི་བཞི་ཐོག་བླ་བྲང་གི་དཔེ་ཁང་ན་ཡང་གསུང་རབ་འདིའི་གླེགས་བམ་
ཞིག་འདུག་པ་ལ། ཁོ་བོ་ཅག་གིས་ཡང་ཡང་དུ་ལྟ་ཏོག་དང་ཐོས་བསམ་བགྱིས་པས། མགོ་མཇུག་གི་ཚིག་
བཅད་དང་། ཚིག་ལྷུག་དག་གི་ཚིག་དོན་གྱི་ཆ་རྣམས་དང༌། རྣམ་བཤད་དངོས་ཀྱི་བརྗོད་དོན་ཀུན་
ཀྱང་གཞན་ལས་ཁྱད་པར་དུ་འཕགས་ཚུལ། ཐོག་མཐའ་བར་གསུམ་གྱི་རྩོམ་ཁྱེར་སོགས་གང་ལ་བསམས་
ཀྱང་། རྡོ་རྗེ་འཆང་གི་གསུང་རྩོམ་ཡིན་ངེས་པའི་ངེས་ཤེས་ལྷག་པར་རྙེད་མོད་ཀྱང༌། འོན་ཀྱང་
302

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་གཅིག་པ།
བཀའ་འབུམ་པོད་བཞི་མའི་ནང་དུ་མི་བཞུགས་པ་ཅི་རང་ཡིན་ནམ་སྙམ་པའི་ཐེ་ཚོམ་དང་བཅས་ཡོད་སྐབས།
བདག་གི་བླ་མ་མཁན་ཆེན་ཐམས་ཅད་མཁྱེན་པ་ངག་དབང་ཆོས་ཀྱི་གྲགས་པ་དང་འདི་སྐོར་གྱི་གསུང་གླེང་
བྱུང་དུས། འཇིགས་བྱེད་ཀྱི་རྣམ་བཤད་འདི་རྡོ་རྗེ་འཆང་གི་གསུང་རྩོམ་ཡིན་ངེས་པའི། ལོ་རྒྱུས་གོང་དུ་
བཤད་མ་ཐག་པ་དེ་རྣམས་ཀྱི་རྒྱུ་མཚན་རྒྱས་བཤད་དང་བཅས། རྗེ་ངོར་ཆེན་རང་གི་དངོས་སློབ་རྣམས་ཀྱི་
གསུང་རྒྱུན་ལས་བྱུང་བ་རིམ་པར་བརྒྱུད་དེ། རྗེ་རྟ་ར་བ་གྲུབ་མཆོག་བསོད་ནམས་ཆོས་འཕེལ་གྱི་གསུང་
ལས་གསན་ཚུལ་བཀའ་སྩལ་པ་ཐོས་པའི་མོད་ལ། བསྟན་བཅོས་ངོ་མཚར་ཅན་དེ་ཉིད་ལ་ཡིད་ཆེས་ཀྱི་
དད་པ་ལྷག་པར་སྐྱེས་ཤིང་། རྒྱལ་བའི་ལུང་བསྟན་བརྙེས་པའི་སྐྱེས་བུ་མཆོག་གི་གསུང་རབ་ཁྱད་པར་ཅན་
འདི་ཉིད་རྣམ་དཔྱོད་བློ་ལྡན་གྱི་སྐྱེ་བོ་རྣམས་ཀྱིས་མཐོང་ཞིང་། ཐོས་བསམ་གྱི་ཡུལ་དུ་གྱུར་པ་ཞིག་བྱུང་ན།
སྤྱི་དང་བྱེ་བྲག་གི་བསྟན་པ་ལ་ཕན་པ་རྒྱ་ཆེན་པོ་འབྱུང་ངེས་པར་འདུག་སྙམ་པའི་དང་འདོད་ཀྱི་དད་པ་ཆེན་
པོས་ཀུན་ནས་བསླངས་ཏེ། བསྟན་བཅོས་ཆེན་པོ་དེ་ཉིད་ཀྱི་བར་གྱི་ཆ་ལ་བཞུགས་པའི་རྡོ་རྗེ་འཇིགས་བྱེད་
ཀྱི་བསྐྱེད་པའི་རིམ་པའི་རྣམ་པར་བཤད་པའི་ཆ་རྣམས་ལོགས་སུ་བཀོད་དེ་གསུང་རབ་དེ་ཉིད་ཀྱི་དགོངས་
པ་ཇི་ལྟ་བ་བཞིན་བཀོད་པ་ལ། སླར་ཡང་ལེགས་བཤད་ཀྱི་ཆ་དུ་མས་མཛེས་པར་བྱས་ནས། ན་
ཚོད་ལྡན་གྱི་ལོ་དབོ་ཟླ་བའི་དཀར་ཕྱོགས་དགའ་བ་གཉིས་པའི་ཚེས་ལ། དཔལ་ས་སྐྱའི་ཆོས་གྲྭ་ཆེན་པའི་
བཞི་ཐོག་བླ་བྲང་གི་འོད་གསལ་སྣང་བར་སྦྱར་བའི་ཡི་གེ་པ་ནི་ས་སྐྱར་སྐྱེས་ཤིང་། ལུགས་འདིའི་འདུ་བྱེད་
ལ་སྦྱངས་པ་ཕུལ་དུ་ཕྱིན་པ་བསམ་འགྲུབ་ལྷས་སྦྱིན་གྱིས་བགྱིས་སོ། །
འདིས་ཀྱང་བསྟན་པ་རིན་པོ་ཆེ་ལ་མཆོག་ཏུ་ཕན་ཞིང་བདག་ཅག་དཔོན་སློབ་ཀྱི་འདིའི་ཕྱི་དོན་
ཐམས་ཅད་བར་ཆད་མེད་པར་ཡིད་བཞིན་དུ་འགྲུབ་པའི་རྒྱུར་གྱུར་ཅིག །སརྦ་མདྒ་ལཾ།། །།
303

གཤིན་རྗེ་གཤེད་དམར་པོའི་ཤིན་ཏུ་སྤ